Կրծքագեղձի քաղցկեղը կրծքագեղձի չարորակ նորագոյացություն է, որը կանանց շրջանում օնկոլոգիական հիվանդությունների թվում զարգացման եւ մահացության հաճախությամբ առաջին տեղում է ինչպես աշխարհում, այնպես էլ Հայաստանում: ԱՀԿ վիճակագրական տվյալների համաձայն՝ աշխարհում ամեն տարի ախտորոշվում է կրծքագեղձի չարորակ ուռուցքների զարգացման ավելի քան միլիոն նոր դեպք: